чрез приоритетни наземни инспекции на въздухоплавателните средства на този превозвач в съответствие с Регламент (ЕС) No 965/2012.
 Въздушни превозвачи от Ливан
 (62)
 Консултациите с компетентните органи на Ливан —ливанския орган за гражданска авиация („ливанския CAA“) — продължават с цел да се потвърди, че Ливан работи по прилагането на плана за корективни действия, който беше разработен в отговор на констатациите и СОБ в рамките на ICVM от декември 2012 г.
 (63)
 На 4 ноември 2015 г. представители на ливанския CAA и на въздушните превозвачи East Airlines и Wings of Lebanon участваха в техническа среща в Брюксел с представители на Комисията и ЕААБ с цел предоставянето на актуална информация относно постигнатия напредък от страна на ливанския CAA, главно по отстраняването на СОБ, създаването на Съвет към органа за гражданско въздухоплаване и разделянето на функциите за надзор на безопасността от функциите по предоставянето на услуги, и двете от които са в рамките на ливанския CAA.
 (64)
 Ливанският CAA предостави на ИКАО допълнителна информация по отношение на СОБ и представи тази информация по време на техническата среща. Неотдавна ливанският CАA покани ИКАО да провери коригиращите мерки, но тази проверка все още предстои. Беше отбелязано, че неговата дирекция по безопасността на полетите — дирекцията, отговаряща за сертифицирането и надзора на въздушните превозвачи — има по-независима позиция в рамките на ливанския CAA, въпреки че това не беше подкрепено с ясни доказателства по време на техническата среща.
 (65)
 Въздушният превозвач Middle East Airlines представи своите дейности и управлението на безопасността и, както изглежда, той има контрол над своите процеси в области с критично значение за безопасността на летателните операции, обучението на персонала, управлението на поддържането на летателната годност и управлението на качеството и на безопасността. ЕААБ представи информация относно положителния резултат, до който е довело неотдавнашно заседание с Middle East Airlines в рамките на искането му за разрешение за TCO. Въздушният превозвач редовно организира одити от трети страни с цел да ограничи проблема с липсата на на надзор за безопасност от страна на своя орган и да подобри прилагането на международните стандарти за безопасност в още по-голяма степен.
 (66)
 Въздушният превозвач Wings of Lebanon представи работата си само с едно въздухоплавателно средство и въведените от него процедури за безопасност. Отскоро този въздушен превозвач се оглавява от нови длъжностни лица, което е довело до подобрение на оперативните процедури в неговите рамки и е дало добър старт за разработването на система за управление на безопасността.
 (67)
 Макар и ограничени, подобренията в системата за надзор на безопасността, съчетани с предприетите от Middle East Airlines мерки за намаляване на риска и наличната информация относно безопасността, не оправдават на този етап решение за налагане на забрана или ограничения на дейността на въздушните превозвачи, сертифицирани в Ливан. При все това, с цел да се следи положението отблизо, консултациите с ливанските компетентни органи трябва да продължат, в съответствие с член 3, параграф 2 от Регламент (ЕО) No 473/2006.
 (68)
 В съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка